**HRVATSKA REGULATORNA AGENCIJA ZA MREŽNE DJELATNOSTI**

**NACRT PRIJEDLOGA**

**Plan dodjele za frekvencijski pojas**

**3400 - 3800 MHz**

**Zagreb, travanj 2023.**

**I. OSNOVA ZA DONOŠENJE PLANA DODJELE**

Člankom 12. stavkom 2. točkom 2. i člankom 16. stavkom 1. točkom 12. te člankom 68. Zakona o elektroničkim komunikacijama (NN br. 76/22, dalje: ZEK) propisana je ovlast Hrvatske regulatorne agencije za mrežne djelatnosti (dalje: HAKOM) za donošenje planova dodjele.

HAKOM predlaže novi Plan dodjele za frekvencijski pojas 3400 - 3800 MHz.

U nastavku se pojašnjavaju razlozi zbog kojih se radi jasnoće i preciznosti teksta, predlaže donošenje novog plana dodjele.

**II. OCJENA STANJA I OBRAZLOŽENJE IZMJENA**

Odlukom HAKOM-a o oduzimanju dozvole trgovačkom društvu O TELEKOMUNIKACIJE d.o.o., Franje Punčeca 2, 40000 Čakovec od 25. veljače 2022. prestala je potreba za vremenskim ograničenjem uporabe frekvencijskog pojasa 3400 - 3470 MHz na regionalnoj razini u Međimurskoj i Varaždinskoj županiji te HAKOM stoga predlaže brisanje istoga.